नई दिल्ली जिले के संयुक्त पुलिस आयुक्त अजय चौधरी ने बताया कि मामले की जांच संसद मार्ग थाना पुलिस से लेकर स्पेशल सेल को सौंप दी गई है। दूसरी तरफ सेल पुलिस अधिकारियों के अनुसार, कागजी कार्रवाई पूरी करने के बाद स्पेशल सेल ने जांच शुरू कर दी है। संसद मार्ग थाना पुलिस द्वारा की गई जांच के बाद विश्लेषण किया जा रहा है। स्पेशल सेल की टीम उमर खालिद व उसके जानकारों से बात कर ये जानने का प्रयास कर रही है कि उनको किसी पर संदेह तो नहीं है।